Vancouver Film Studios

De **Vancouver Film Studios** binne in studiokompleks yn Vancouver, yn 'e Kanadeeske provinsje Britsk-Kolumbia, dêr't de opnamen foar films en tillefyzjeprogramma's plakfine. It bedriuw ûntstie yn 1998 en is ûnderdiel fan 'e McLean Group of Companies.

## Skiednis
Yn 'e krite oan Boundary Road en Grandview Highway kocht de McLean Group of Companies foar it earst lân oan yn 'e iere 1980-er jierren. Doedestiden stiene dêr in kadowinkel, in matrassefabryk, in mitselderij, in kleansteamerij, in bakkerij, in elektroanikawinkel, in lifttestfasiliteit, in gruthannel yn ark en reau en in sigarettefabryk.

Yn 1987 waarden troch McLean de gebouwen fan 'e eardere Northstar International Studios oankocht, dêr't it bedriuw him foar it earst mei op it mêd fan 'e filmyndustry bejoech. Tusken 1987 en 1997 waarden mear gebouwen yn itselde gebiet oankocht en by it studiokompleks foege, dat yn 1998 weroprjochte waard ûnder de namme fan 'e Vancouver Film Studios. Dêrnei waard yn 1999 úteinset mei de bou fan nije soundstages. It earste part dêrfan kaam yn 2000 ree.

## Fasiliteiten
Tsjintwurdich beslane de Vancouver Film Studios mear as 12&nbsp;ha grûn, mei tolve soundstages dy't fariëarje yn grutte fan 1.160&nbsp;m² oant 1.960&nbsp;m².
*Gebou A, wêrfan't de bou yn 2002 ree kaam, beslacht in oerflak fan 2.586&nbsp;m² op in perseel fan 7.300&nbsp;m²; it befettet twa soundstages, A1 en A2, dy't 1.160&nbsp;m², resp. 1.400&nbsp;m² mjitte, mei dêropta kantoarromte.
*Gebou B is in âlder gebou dat yn 1997 oankocht waard. Oarspronklik waarden der liften boud foar de Heede Crane Company, mar nei in ferbouwing waard it yn 2001 yn gebrûk nommen foar filmproduksje. It húsfêstet twa soundstages fan elts 1.400&nbsp;m² mei dêropta kantoarromte.
*Gebou C waard yn july 2001 oplevere. Dêr is it haadkantoar fan 'e Vancouver Film Studios fêstige yn 1.550&nbsp;m² oan kantoarromte.
*Gebou D wie it âldste gebou fan it bedriuw, dêr't foar 1987 de Northstar International Studios fêstige wiene. Yn 2012 waard it sloopt en yn 2013 ferriisde op it perseel it nije Gebou D, mei twa soundstages: D1 fan 1.950&nbsp;m² en D2 fan 1.400&nbsp;m². Dêrnjonken húsfêstet it gebou ek noch goed 200&nbsp;m² oan kantoarromte.
*Gebou E is in âlder gebou dat yn 1997 oankocht waard, en dat 1.275&nbsp;m² oan kantoarromte beslacht.
*Gebou F is ek in âlder gebou mei 1.230&nbsp;m² oan kantoarromte en wurkplakken foar it meitsjen fan dekôrs
*Gebou G waard yn maart 2000 oplevere en stiet op it plak fan it eardere pakhûs fan Dynamex Courier. It omfettet soundstage G mei in oerflak fan 1.685&nbsp;m² en dêropta nochris 960&nbsp;m² oan kantoarromte.
*Gebouwen H & I steane op in perseel fan 4900&nbsp;m² oan East 11th Avenue 3625, dêr't oarspronklik ien gebou stie. Dat waard yn 2002 ôfbrutsen en ferfongen troch twa soundstages fan elts 1.400&nbsp;m².
*Gebou J, dat yn july 2001 ree kaam, stiet op it plak fan in earder parkearterrein fan in Costco-supermerk. It omfettet trije soundstages: J1 en J2 fan elts 1.400&nbsp;m² en J3 fan 1.680&nbsp;m².
*Gebou K, oan Boundary Road 2727, húsfêstet 1.120&nbsp;m² oan kantoarromte en trije ûnderskate wurkplakken foar it oanmeitsjen fan dekôrs.

## Produksjes
### Films
In seleksje fan films dy't alteast foar in diel yn 'e Vancouver Film Studios opnommen binne:
**[[The Day the Earth Stood Still (film út 2008)|The Day the Earth Stood Still]]* (2008)
**[[If I Stay (film)|If I Stay]]* (2014)
**[[Step Up: All In]]* (2014)
**[[Fifty Shades of Grey (film)|Fifty Shades of Grey]]* (2015)
**[[Deadpool (film)|Deadpool]]* (2016)
**[[The Mountain Between Us (film)|The Mountain Between Us]]* (2017)
**[[The Art of Racing in the Rain (film)|The Art of Racing in the Rain]]* (2019)
**[[Cold Pursuit]]* (2019)
**[[Coffee & Kareem]]* (2020)
**[[Swan Song (film út 2021 fan Benjamin Cleary)|Swan Song]]* (2021)
**[[Brazen (film)|Brazen]]* (2022)

### Tillefyzje
Yn 'e Vancouver Film Studios binne ek ferskate tillefyzjesearjes opnommen, lykas *[[Fringe (tillefyzjesearje)|Fringe]]* (100 ôfl., 2008-2013), *[[Bates Motel (tillefyzjesearje)|Bates Motel]]* (60 ôfl., 2013-2017), *[[Arrow (tillefyzjesearje)|Arrow]]* (167 ôfl., 2012-2020), *[[Siren (tillefyzjesearje)|Siren]]* (36 ôfl., 2018-2020), *[[Lost in Space (tillefyzjesearje út 2018)|Lost in Space]]* (28 ôfl., 2018-2021) en ** (30 ôfl., 2020-2022).

## Keppelings om utens
*Offisjele webside fan 'e Vancouver Film Studios